Teideal **Oifigeach For-Rochtana Pobail**

Achoimre Beidh an té a cheapfar freagrach as tacú le cuir i gcrích bainistíocht Plean Forbartha Cumainn Laochra Loch Lao CLG in achan gné den chumann. Beidh béim faoi leith ar fhorbairt an chumainn lasmuigh den pháirc, mar a bhaineann le cúrsaí pobail de. I measc na príomh dualgaisí beidh féilire bhliantúil d’imeachtaí pobail le stiúradh, cúrsaí margaíochta agus poiblíochta sa chumann a stiúradh, nascanna a chothú le páirtnéirí leasmhara agus ioncaim an chumann a mhéadú. Beidh seo dírithe ar dheontais a aimsiú, tiomsú airgid a stiúradh agus trí clár leathan d’imeachtaí agus seirbhísí a sholáthar a chuireann le próifíl agus stádas an chumainn. Tá an cuir chuige seo ag teacht le Plean Forbartha Cumainn Náisiúnta an CLG.

Tuairisciú Beidh an té a cheapfar freagrach do Choiste na nOifigeach ag Laochra Loch Lao CLG.

Fostóir Laochra Loch Lao CLG

Lonnaíocht GaelIonad Mhic Goill, 4 Clós na Carraige Báine, Béal Feirste

Conradh 3.5 Bhliain

Réimse tuarastail £31,895 - £34,373 (PO1 PT27 - PO1 PT30)

Uaireanta 37.5 Uair sa tseachtain

Solúbthacht Beidh ar an té a cheapfar in ann a bheith solúbtha agus ábalta bheith ag obair san oíche agus ag deireadh seachtaine, sa bhreis ar ghníomhaíochtaí i rith an lae, chun go mbainfí spriocanna an phoist amach go héifeachtach.

**Dualgaisí**

Beidh an té a cheapfar freagrach as na rudaí seo a leanas:

* Tacú le clár uaillmhianach de thacaíochtaí scoileanna a ullmhú agus a chur i bhfeidhm a chinntíonn rannpháirtíocht ard sa chumann
* Sruthanna ioncaim don chumann a mhéadú trí dheontais a aimsiú agus trí feachtais thiomsaithe airgid a eagrú atá ar leas bunspriocanna an chumainn
* Féilire bhliantúil d’imeachtaí pobail a eagrú a chuireann le rannpháirtíocht sa chumann le pobal na Laochra agus Gaelphobal Feirste.
* Cúl Camp a eagrú i rith an tsamhraidh agus imeachtaí eile gaolmhara a eagrú le linn na bliana (An Cháisc, An Samhain ags Féiltí Ghaelphobal Feirste) a chuireann le rannpháirtíocht sa chumann i measc daoine óga
* Aithne a chuir ar thuistí agus baill uile an chumainn agus daoine a ghríosadh le bheith rannpháirteach in achan gné don chumann.
* Cairde Loch Lao a fhorbairt mar choincheap a eascaíonn níos mó tacaíochta agus sruthanna iomcaim don chumann ó phobal na Gaeilge
* Clár uaillmhianach a ullmhú a chuideoidh le tuismitheoirí a bhfuil páistí acu sa chumann a gcuid Gaeilge a fheabhsú agus a rannpháirtíocht sa chlub a mhéadú.
* Cur le líon na n-oibrithe deonacha sa chlub agus cinntiú go bhfuil go leor daoine le tabhairt faoi fhoirne a chóitseáil, an club a riaradh, ocáidí tiomsaithe airgid a reáchtáil srl.
* Tacú le cóitseáil foirne san ógchumann
* Caidreamh a thógaint idir Laochra Loch Lao CLG agus pobail eile CLG i gCondae Aontroma agus pobal na Gaeilge i mBéal Feirste ar bhealach a chuireann le rannpháirtíocht sa chumann
* Clár margaíochta a a stiúradh a ardaíonn próifíl an chumainn agus tacaíocht lárnach a chur ar fáil d’fhorbairt suíomh gréasáin don chumann fríd Fís an Phobail
* Nithe eile a bhaineann le fás agus forbairt rannpháirtíochta agus caighdéan cóitséala an chumainn.

**Cúraimí Breise Oibre Ginearálta**

1. Le gach gné den chlár oibre, faoi mar atá aontaithe leis na maoinitheoirí a chur i gcrích go héıfeachtach agus san amscála atá leagtha amach.
2. Le tuairiscí oibre agus airgeadais a chur ar fáil agus iad a roinnt leis an bhainisteoir líne agus na maoinitheoirí, de réir mar is cuí
3. Le tacú leis an bhainisteoir i ndréachtú agus i gcuir i gcrích Plean Forbartha Cumainn don tréimhse 2026-30 don chumann
4. Le forbairt a dhéanamh ar phlean cumarsáide éifeachtach don chumann chun gur féidir linn ardú feasachta faoin chlár oibre a mhéadú agus cuir le rannpháirteachas sa chumann. Tacú le forbairt suíomh ghréasan d’Fhís an Phobail, áit a mbeidh lch faoi leith ag Laochra Loch Lao CLG.
5. Le foinsithe breise maoinithe a aimsiú a thacaíonn le cuir i gcrích an plean forbartha cumainn agus spriocanna an chumainn trí chéile
6. Le hullmhú agus cothabháil a dhéanamh ar thuairiscí cruinn airgeadais agus ráitis (mar shampla, ioncaim, caiteachas, deontais agus eile)
7. Le nascanna a dhéanamh agus a chothú le sciarshealbhóirí eile sa CLG agus i bpobal na Gaeilge trí bheith rannpháirteach agus ionadaíocht a dhéanamh ar an Chumann i bhfóraim éagsúla, freastal ar chomhdhála agus eile

**FÓGRA POIST**

**Teideal Poist Oifigeach For-Rochtana Pobail**

Is mian le Laochra Loch Lao CLG fáilte a chur roimh iarrthóirí do phost mar Oifigeach For-Rochtana Pobail a dhíreoidh ar chlár leathan d’imeachtaí pobail a eagrú a chuireann le rannpháirtíocht sa chumann trí chéile agus le sruthanna ioncaim don chumann a mhéadú a chuirfidh chuirfidh tacaíochtaí ar fáil le cinntiú go mbaintear ardchaighdéan amach in achan réimse don chumann.

**Maidir le Laochra Loch Lao CLG**

Is cumann CLG lán-Ghaeilge é Laochra Loch Lao CLG atá lonnaithe in iarthar Bhéal Feirste. Bunaíodh an cumann in 2006 mar chomhchumann le deiseanna labhartha Gaeilge a chur ar fáil do dhaoine ar spéis leo CLG a imirt trí Ghaeilge. I 2017, bhunaigh muid an cumann go neamhspleách agus tháinig na foirne faoi aois ag an am seo agus tá borradh tagtha faoin chumann ó shin. Anois tá breis is 15 foireann ag an chlub ag freastal ar beagnach 300 ball imeartha agus táimid ag súil go mbeidh dúbailt air sin sna 5 bliana amach romhainn..

**Áit**: Oifig Fhís an Phobail, Gaelionad Mhic Goill, 4 Clós na Carraige Báine, Béal Feirste, BT12 7RG

**Freagrach do**: Coiste Oifigeach CLG Laochra Loch Lao

**Scála Tuarastail:** £31,895 - £34,373 (PO1 PT27 - PO1 PT30)

**Téarma**: Conradh 3.5 bliana, lán-aimseartha, 37.5 uair sa seachtain

**Critéir Riachtanach don Oifigeach For-rochtana Pobail**

Beidh na tréithe seo a leanas ag an té a cheapfar.

* Ardchaighdeán Gaeilge idir labhartha agus scríofa
* Céim 3ú leibheál
* Duine fuinniúil gníomhach féinmhuiníneach, le hardscileanna idirphearsanta, a dtig leis/léi obair a dhéanamh as a stuaim féin agus mar chuid d’fhoireann.
* Taithí leathan ag aimsiú agus ag tuairisciú ar dheontais maoinithe
* Cumas ardchaighdeán agus taithí ar úsáid bogearraí Microsoft Office, Word, Excel agus PowerPoint san áireamh
* Ceadúnas tiomána agus rochtan ar charr don obair
* Ar a laghad trí bhliain de thaithí ag bainistiú tionscadail ina bhfuil éilimh agus sciarshealbhóirí éagsúla le sásamh
* Taithí ar fhorbairt agus bainistiú cláracha spóirt pobail
* Compordach ag cothú caidreamh le muinteoirí, páistí, tuismitheoirí agus coitséalaithe agus an-eifeachtach ag bainistiú caidreamh le réimse leathan daoine
* Ard-scileanna pleanála maidir le tionscadail a ullmhú, agus a fhorbairt, agus maidir le hathbhreithniú agus an tuairisciú / measúnú cuí a dhéanamh ina leith;
* Taithí shonrach ar bhainistíocht airgeadais agus buiséid, agus ar fhreagracht a ghlacadh as tuairiscithe airgeadais a ullmhú;
* Ard-scileanna cumarsáide, margaíochta agus poiblíochta, i gcomhthéacs na meáin shóisialta agus na meán thráidisiúnta araon;

**Critéir inmhianaithe:**

* Taithí a bheith ag plé le togra atá ag fás go tapaidh
* Taithí ag plé le grúpaí agus forbairt pobail i gcomhthéacs tiomsaithe airgid
* Cáilíochtaí cuí cóitséala (Gradam CLG Leibhéal 1 nó níos airde) nó a mhacasamhail
* Taithí ar fhorbairt pearsanta/coitséala a eascú do dhaoine eile.
* Eolas agus tuiscint mhaith ar pholasaí Rialtais reatha maidir le daoine óga agus cúrsaí spóirt
* Tuiscint ar chlubanna beaga CLG

*Is fostóir comhionann Laochra Loch Lao CLG.*

Iarrtar ar dhaoine ar spéis leo cur isteach ar an phost seo, foirm iarratais a iarraidh trí rphost a chur chuig Seán Ó hEacháin @ secretary.laochralochlao.antrim@gaa.ie

**Spriocdháta iarratais:** 9 Aibrean 2025 ag 5pm

**Agallaimh Céadaoin** 16ú Aibrean 2025